Joules Ladies Fairdale Stripe Print Sweatshirt - Millbry Hill
Joules Ladies Fairdale Stripe Print Sweatshirt
The Joules Ladies Fairdale Printed Sweatshirt is an all manner of outdoor activities kinda sweatshirt.
Be the first to review Joules Ladies Fairdale Stripe Print Sweatshirt. Write a review Veeplaas veilingsnuus: Junie/Julie - AgriOrbit
Home Agri News Veeplaas veilingsnuus: Junie/Julie
Dié bul, WCC 16 145, is vir R260 000 verkoop.
Veeplaas veilingsnuus: Junie/Julie
Talle veeveilings het in Junie en Julie plaasgevind. Lees hieronder oor ‘n paar van dié uitslae asook oor ‘n klompie Bonsmaraveilings, Ede Holsteins se eerste produksieveiling asook uitslae van Molopo Ile de France en Coralta SA Vleismerino se veilings.
Ede Holsteins het op 11 Junie 2019 hul eerste produksieveiling in die Middelburg-distrik gehou. Ede Monsieur, ’n 14-maande oue bul, het die hoogste prys behaal. Dié bul het ’n Suid-Afrikaanse genoomontleding en was die dier op die veiling met die hoogste ontleding vir kuddeleeftyd.
Dié bul, Ede Monsieur, is vir R50 000 aan Johan & Jerrie BK van Delmas verkoop. Agter is Nico Langeveldt, afslaer, en Niel van Rensburg van World Wide Sires. Voor is Poena van Niekerk van Ede Holsteins, Johan Langenhoven, koper, Daniel van Niekerk, hanteerder, en Steven de Villiers, hanteerder.
Gemiddelde prys bulle: R47 500
Gemiddelde prys koeie: R19 781
Gemiddelde prys dragtige verse: R17 333
Aangebied deur: BKB Van Wyk Afslaer: Nico Langeveldt
Wicar Boerdery en Hirsaw Livestock Bovelder-veiling
Wicar Boerdery BK en Hirsaw Livestock (Edms) Bpk het op 11 Junie 2019 hul gesamentlike Bovelder-veiling in die Vrede-distrik aangebied.
Gemiddelde prys Wicar Boerdery-bulle: R61 328
Gemiddelde prys Hirsaw Livestock-bulle: R51 363
Gemiddelde prys dragtige Wicar Boerdery-verse: R15 750
Gemiddelde prys Hirsaw Livestock-verse: R15 000
Gemiddelde prys oop Wicar Boerdery-verse: R10 500
Gemiddelde prys oop Hirsaw Livestock-verse: R9 166
Aangebied deur: BKB Van Wyk Afslaer: Frik Verster
Molopo Ile de France-groepveiling
Die 13de Molopo Ile de France-groepveiling is op 8 Junie 2019 by Boereplaas Vakansieoord naby Vryburg gehou.
Boytjie Crispin, koper, en Bossie Clarke, verkoper, by die ram wat vir die hoogste prys van R13 000 verkoop is.
Hoogste prys stoetram: R13 000 (Verkoper: Bossie Clarke, Rondebosch. Koper: Boytjie Crispin, Delareyville)
Gemiddelde prys stoetramme: R7 000
Hoogste prys stoetooi: R11 000 (Verkoper: Willie Oosthuizen, Vryburg. Koper: Jannie en JL Pretorius, Kuruman)
Gemiddelde prys stoetooie: R6 500
Aangebied deur: Noord-Kaap Lewendehawe Vryburg Afslaer: Theuns Visser
Proveld Bonsmara se Junie-produksieveiling is op 12 Junie 2019 by die Vryburg-skougronde gehou.
Dié bul is vir die hoogste prys van R120 000 verkoop.
Hoogste prys bul: R120 000 (Verkoper: Hannes van den Berg, Kalkveld Bonsmaras, Reivilo. Koper: Frans Seevinck, Vryburg, en Pieter de Bruin, Stella)
Gemiddelde prys bulle: R58 750
Hoogste prys stoetkoeie en kalwers: R23 300
Hoogste prys dragtige stoetkoeie en kalwers: R26 500
Die Bosveld Bonsmaraklub het op 11 Junie 2019 ’n veiling by die Vaalwater-veilingskrale gehou. Stoetbulle, vroulike kommersiële diere en slagvee is verkoop.
Dié bul van Bufland Boerdery, BEI 16 136, is vir die hoogste prys van R56 000 verkoop.
Hoogste prys stoetbul: R56 000 (Koper: Christo Bruwer, Heidelberg. Verkoper: Bufland Boerdery, Mookgophong)
Gemiddelde prys stoetbulle: R42 687
Hoogste prys dragtige koei: R15 500
Hoogste prys koei en kalf: R22 000
Hoogste prys oop vers: R11 500
Hoogste prys drie-in-een koei: R24 000
Hoogste prys dragtige vers: R14 500
Aangebied deur: Vleissentraal Bosveld Afslaers: Mike Killassy en Flip van der Merwe
Grassfields Beef en Africa Droughtmasters-produksieveiling
Die 16de Grassfields Beef en Africa Droughtmasters-produksieveiling is op 19 Junie 2019 namens Rustin Shawe op die plaas Grassfields in die Wakkerstroom-omgewing gehou. Goeie pryse is behaal.
Hierdie Droughtmaster-bul van Africa Droughtmasters, GRB 16-0012, is vir die hoogste prys van R120 000 verkoop.
Hoogste prys bul: R120 000 (Verkoper: Africa Droughtmasters. Koper: Sakkie Bibi, Verkykerskop)
Hoogste prys vers: R48 000 (Verkoper: Africa Droughtmasters. Koper: Carl Crous, Waterford Droughtmasters)
Gemiddelde prys Grassfields-bulle: R40 367
Gemiddelde prys Africa Droughtmasters-bulle: R74 423
Gemiddelde prys Grassfields-verse: R16 263
Gemiddelde prys Africa Droughtmasters-verse: R16 263
Aangebied deur: Vleissentraal Afslaer: Paul Botha
Up George Bonsmaras-produksieveiling
Up George Bonsmaras het hulle 21ste produksieveiling op 5 Julie 2019 op die plaas Up George naby Wasbank in KwaZulu-Natal gehou. Altesaam 66 bulle en 55 vroulike diere is verkoop.
Dié bul, LAR16-93, is vir R500 000 verkoop
Hoogste prys bul: R500 000 (Koper: Sebadja Bonsmaras, Roedtan)
Tweede hoogste prys bul: R380 000 (Koper: Boeram Venter, Kirkwood)
Gemiddelde prys bulle: R96 106
Hoogste prys koei en kalf: R105 000 (Koper: Sebadja Bonsmaras, Roedtan)
Gemiddelde prys koeie en kalwers: R53 143
Gemiddelde prys stoetkoeie en kalwers: R31 440
Aangebied deur: AAM Afslaer: Brandon Leer
Coralta SA Vleismerino’s-produksieveiling
Coralta SA Vleismerino’s se 16de produksieveiling is op26 Junie 2019 op die plaas Coralta naby Schweizer-Reneke gehou. Altesaam 31 ramme en 28 stoetooie is verkoop.
Hierdie SA Vleismerino-ram, COR 7134, is vir die hoogste prys van R15 000 verkoop. Van links is Corlize van den Heever, stoetbestuurder, Jan Mostert, afslaer, Johan Rosseau, koper, Johannes Sejalimoto, hanteerder, en Cornie en Alta van den Heever, verkopers.
Hoogste prys ram: R15 000 (Verkoper: Cornie van den Heever, Schweizer Reneke. Koper:Johan Rosseau, Migdol)
Gemiddelde prys ramme: R8 581
Gemiddelde prys ooie: R3 607
Aangebied deur: BKB Louwid Kroonstad Afslaer: Jan Mostert
Molopo Ile de France
Next articleBloues skou die pryse los!